Perjanjian Anti-Peluru Berpandu Balistik

Perjanjian Anti-Peluru Berpandu Balistik merupakan satu perjanjian ditandatangani antara Amerika Syarikat dan Kesatuan Soviet bertujuan mengehadkan sistem peluru berpandu anti balistik yang digunakan dalam mempertahankan kawasan daripada serangan peluru berpandu pembawa kepala peledak nuklear tidak melebihi 100 unit.

Perjanjian ini telah ditandatangani pada 26 Mei 1972, oleh Presiden Amerika Syarikat Richard Nixon dan Setiausaha Agung Parti Komunis Kesatuan Soviet Leonid Brezhnev sewaktu Sidang Kemuncak yang berlangsung pada tahun itu di Moskva. Ia masih diteruskan meskipun selepas Kesatuan Soviet dibubarkan pada 1991 dengan suatu memorandum dibuat agar beberapa negara dalam Komanwel Negara-Negara Merdeka - Belarus, Kazakhstan, Persekutuan Rusia dan Ukraine - memegang kuasa pemegang gantian dalam perjanjian tersebut pada tahun 1997.

Ia telah dikuatkuasakan selama 30 tahun sehingga 2002, apabila Amerika Syarikat secara sebelah pihak diwakili George W. Bush menarik diri daripada perjanjian ini.

 Lihat juga 
 Pelucutan senjata nuklear
 Perang nuklear

 Rujukan 

 Pautan luar 
 US Announcement of withdrawal (2001)
 Global Security Institute
 Anti-Ballistic Missile Treaty
 1974 Protocol

Kategori:Perjanjian pengawalan senjata
Kategori:Perjanjian Perang Dingin
Kategori:Pertahanan peluru berpandu
Kategori:Pengurusan senjata nuklear
Kategori:Hubungan Amerika Syarikat–Rusia
Kategori:Perjanjian Amerika Syarikat
Kategori:Perjanjian Kesatuan Soviet
Kategori:1972 di Amerika Syarikat
Kategori:1972 di Kesatuan Soviet